ระเบียบคณะกรรมการสิทธิมนุษยชนแห่งชาติระเบียบคณะกรรมการสิทธิมนุษยชนแห่งชาติว่าด้วยการรักษาราชการแทนและการปฏิบัติราชการแทนพ.ศ. ๒๕๕๖ โดยที่เป็นการสมควรให้มีระเบียบคณะกรรมการสิทธิมนุษยชนแห่งชาติว่าด้วยการรักษาราชการแทนและการปฏิบัติราชการแทนอาศัยอำนาจตามความในมาตรา ๑๙ แห่งพระราชบัญญัติคณะกรรมการสิทธิมนุษยชนแห่งชาติพ.ศ. ๒๕๔๒ ประกอบด้วยความในมาตรา ๑๕ (๑)แห่งพระราชบัญญัติระเบียบบริหารราชการฝ่ายรัฐสภา พ.ศ. ๒๕๕๔และมติคณะกรรมการสิทธิมนุษยชนแห่งชาติ ในฐานะองค์กรกลางการบริหารงานบุคคล (ก.ส.)ในคราวการประชุมครั้งที่ ๓/๒๕๕๖ เมื่อวันที่ ๒๓ มกราคม ๒๕๕๖ จึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการสิทธิมนุษยชนแห่งชาติว่าด้วยการรักษาราชการแทนและการปฏิบัติราชการแทนพ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ประธานกรรมการสิทธิมนุษยชนแห่งชาติรักษาการตามระเบียบนี้หมวด ๑การรักษาราชการแทน ข้อ ๔ ในกรณีที่ไม่มีผู้ดำรงตำแหน่งประธานกรรมการสิทธิมนุษยชนแห่งชาติหรือมีแต่ไม่อาจปฏิบัติราชการได้ให้กรรมการสิทธิมนุษยชนแห่งชาติผู้มีอายุสูงสุดซึ่งอยู่ปฏิบัติหน้าที่ในขณะนั้นเป็นผู้รักษาราชการแทนหากกรรมการสิทธิมนุษยชนแห่งชาติผู้มีอายุสูงสุดซึ่งปฏิบัติหน้าที่ในขณะนั้นไม่อาจปฏิบัติราชการได้ให้กรรมการสิทธิมนุษยชนแห่งชาติผู้มีอายุสูงสุดลำดับถัดไปซึ่งอยู่ปฏิบัติหน้าที่ในขณะนั้นเป็นผู้รักษาราชการแทนให้ผู้รักษาราชการแทนตามวรรคหนึ่งมีอำนาจหน้าที่เช่นเดียวกับผู้ซึ่งตนแทนในกรณีที่มีความจำเป็นเร่งด่วน ผู้รักษาราชการแทนตามข้อนี้อาจมอบอำนาจเป็นหนังสือให้กรรมการสิทธิมนุษยชนแห่งชาติผู้ใดผู้หนึ่งเป็นผู้ปฏิบัติราชการแทนก็ได้ข้อ ๕ ในกรณีที่ไม่มีผู้ดำรงตำแหน่งเลขาธิการคณะกรรมการสิทธิมนุษยชนแห่งชาติหรือมีแต่ไม่อาจปฏิบัติราชการได้ให้รองเลขาธิการคณะกรรมการสิทธิมนุษยชนแห่งชาติเป็นผู้รักษาราชการแทน ถ้ามีรองเลขาธิการคณะกรรมการสิทธิมนุษยชนแห่งชาติหลายคนให้ประธานกรรมการสิทธิมนุษยชนแห่งชาติแต่งตั้งรองเลขาธิการคณะกรรมการสิทธิมนุษยชนแห่งชาติคนใดคนหนึ่งเป็นผู้รักษาราชการแทนถ้าไม่มีผู้ดำรงตำแหน่งรองเลขาธิการคณะกรรมการสิทธิมนุษยชนแห่งชาติหรือมีแต่ไม่อาจปฏิบัติราชการได้ให้ประธานกรรมการสิทธิมนุษยชนแห่งชาติแต่งตั้งข้าราชการในสำนักงานคณะกรรมการสิทธิมนุษยชนแห่งชาติซึ่งดำรงตำแหน่งไม่ต่ำกว่าหัวหน้าส่วนราชการภายในระดับสำนักหรือเทียบเท่าขึ้นไปคนใดคนหนึ่งเป็นผู้รักษาราชการแทนข้อ ๖ ในกรณีที่ไม่มีผู้ดำรงตำแหน่งรองเลขาธิการคณะกรรมการสิทธิมนุษยชนแห่งชาติหรือมีแต่ไม่อาจปฏิบัติราชการได้เลขาธิการคณะกรรมการสิทธิมนุษยชนแห่งชาติ จะแต่งตั้งข้าราชการในสำนักงานคณะกรรมการสิทธิมนุษยชนแห่งชาติซึ่งดำรงตำแหน่งไม่ต่ำกว่าหัวหน้าส่วนราชการภายในระดับสำนักหรือเทียบเท่าขึ้นไปคนใดคนหนึ่งเป็นผู้รักษาราชการแทน ทั้งนี้อาจกำหนดให้ผู้รักษาราชการแทนคนใดคนหนึ่งทำหน้าที่รักษาราชการแทนในช่วงระยะเวลาใดระยะเวลาหนึ่งตามที่กำหนดก็ได้ข้อ ๗ ในกรณีที่ไม่มีผู้ดำรงตำแหน่งหัวหน้าส่วนราชการภายในระดับสำนักหรือมีแต่ไม่อาจปฏิบัติราชการได้ เลขาธิการคณะกรรมการสิทธิมนุษยชนแห่งชาติจะแต่งตั้งข้าราชการในส่วนราชการภายในระดับสำนักนั้นซึ่งดำรงตำแหน่งประเภทวิชาการระดับเชี่ยวชาญ ที่ทำหน้าที่บังคับบัญชาข้าราชการในกลุ่มงานหรือประเภทอำนวยการระดับต้น คนใดคนหนึ่งเป็นผู้รักษาราชการแทนก็ได้ข้อ ๘ ในกรณีที่ไม่มีผู้ดำรงตำแหน่งผู้อำนวยการกลุ่มงานที่ไม่ได้ขึ้นต่อสำนักหรือมีแต่ไม่อาจปฏิบัติราชการได้ เลขาธิการคณะกรรมการสิทธิมนุษยชนแห่งชาติจะแต่งตั้งข้าราชการภายในกลุ่มงานนั้นหรือข้าราชการในสำนักงานคณะกรรมการสิทธิมนุษยชนแห่งชาติคนใดคนหนึ่งตามที่เลขาธิการคณะกรรมการสิทธิมนุษยชนแห่งชาติเห็นสมควรเป็นผู้รักษาราชการแทนก็ได้ข้อ ๙ ให้ผู้รักษาราชการแทนตามระเบียบนี้มีอำนาจหน้าที่เช่นเดียวกับผู้ซึ่งตนแทนในกรณีที่ผู้ดำรงตำแหน่งใดหรือผู้รักษาราชการแทนผู้ดำรงตำแหน่งนั้นมอบหมายหรือมอบอำนาจให้ผู้ดำรงตำแหน่งอื่นปฏิบัติราชการแทนให้ผู้ปฏิบัติราชการแทนมีอำนาจหน้าที่เช่นเดียวกับผู้ซึ่งมอบหมายหรือมอบอำนาจในกรณีที่มีกฎหมายอื่นแต่งตั้งให้ผู้ดำรงตำแหน่งใดเป็นกรรมการหรือให้มีอำนาจหน้าที่อย่างใดให้ผู้รักษาราชการแทนหรือผู้ปฏิบัติราชการแทนมีอำนาจหน้าที่เป็นกรรมการหรือมีอำนาจหน้าที่เช่นเดียวกับผู้ดำรงตำแหน่งนั้นในการรักษาราชการแทนหรือปฏิบัติราชการแทนด้วยแล้วแต่กรณีหมวด ๒การปฏิบัติราชการแทน ข้อ ๑๐ อำนาจในการสั่งการอนุญาต การอนุมัติ การปฏิบัติราชการหรือการดำเนินการอื่นที่ประธานกรรมการสิทธิมนุษยชนแห่งชาติจะพึงปฏิบัติหรือดำเนินการตามกฎหมาย ระเบียบ ข้อบังคับ หรือคำสั่งใดในเรื่องนั้น ถ้ากฎหมายระเบียบ ข้อบังคับหรือคำสั่งใดในเรื่องนั้นมิได้กำหนดเรื่องการมอบอำนาจไว้เป็นอย่างอื่น หรือมิได้ห้ามเรื่องการมอบอำนาจไว้ประธานกรรมการสิทธิมนุษยชนแห่งชาติอาจมอบอำนาจให้กรรมการสิทธิมนุษยชนแห่งชาติผู้ใดผู้หนึ่งปฏิบัติราชการแทนได้การมอบอำนาจตามวรรคหนึ่งให้ทำเป็นหนังสือให้ผู้ปฏิบัติราชการแทนตามวรรคหนึ่งมีอำนาจหน้าที่เช่นเดียวกับผู้มอบอำนาจข้อ ๑๑ อำนาจในการสั่งการอนุญาต การอนุมัติ การปฏิบัติราชการหรือการดำเนินการอื่นที่ผู้ดำรงตำแหน่งใดจะพึงปฏิบัติหรือดำเนินการตามกฎหมาย กฎระเบียบ ข้อบังคับ ประกาศหรือคำสั่งใดหรือมติของคณะกรรมการสิทธิมนุษยชนแห่งชาติในเรื่องใด ถ้ากฎหมาย กฎ ระเบียบ ข้อบังคับประกาศหรือคำสั่งนั้น หรือมติคณะกรรมการสิทธิมนุษยชนแห่งชาติในเรื่องนั้นมิได้กำหนดเรื่องการมอบอำนาจไว้เป็นอย่างอื่น หรือมิได้ห้ามเรื่องการมอบอำนาจไว้ผู้ดำรงตำแหน่งนั้นอาจมอบอำนาจให้ผู้ดำรงตำแหน่งอื่นปฏิบัติราชการได้ ดังต่อไปนี้(๑) เลขาธิการคณะกรรมการสิทธิมนุษยชนแห่งชาติอาจมอบอำนาจให้รองเลขาธิการคณะกรรมการสิทธิมนุษยชนแห่งชาติหรือหัวหน้าส่วนราชการภายในระดับสำนักหรือเทียบเท่าขึ้นไป(๒)หัวหน้าส่วนราชการภายในระดับสำนักอาจมอบอำนาจให้ข้าราชการในสำนักได้ตามระเบียบที่เลขาธิการคณะกรรมการสิทธิมนุษยชนแห่งชาติกำหนดการมอบอำนาจตามข้อนี้ให้ทำเป็นหนังสือข้อ ๑๒ เมื่อมีการมอบอำนาจแล้วผู้รับมอบอำนาจมีหน้าที่ต้องรับมอบอำนาจนั้นโดยผู้มอบอำนาจจะกำหนดให้ผู้รับมอบอำนาจมอบอำนาจให้ผู้ดำรงตำแหน่งอื่นปฏิบัติราชการแทนต่อไปโดยจะกำหนดหลักเกณฑ์หรือเงื่อนไขในการใช้อำนาจนั้นไว้ด้วยหรือไม่ก็ได้ข้อ ๑๓ ในการมอบอำนาจให้ผู้มอบอำนาจพิจารณาถึงการอำนวยความสะดวกแก่การปฏิบัติงานของคณะกรรมการสิทธิมนุษยชนแห่งชาติเจ้าหน้าที่และประชาชน ความรวดเร็วในการปฏิบัติราชการ การกระจายความรับผิดชอบตามสภาพของตำแหน่งของผู้รับมอบอำนาจและผู้รับมอบอำนาจต้องปฏิบัติหน้าที่ที่ได้รับมอบอำนาจตามวัตถุประสงค์ของการมอบอำนาจดังกล่าวเมื่อได้มอบอำนาจแล้วผู้มอบอำนาจมีหน้าที่กำกับดูแลและติดตามผลการปฏิบัติราชการของผู้รับมอบอำนาจและให้มีอำนาจแนะนำหรือแก้ไขการปฏิบัติราชการของผู้รับมอบอำนาจได้ข้อ ๑๔ ในกรณีที่ผู้ดำรงตำแหน่งใดหรือผู้รักษาราชการแทนผู้ดำรงตำแหน่งนั้นมอบหมายหรือมอบอำนาจให้ผู้ดำรงตำแหน่งอื่นปฏิบัติราชการแทนให้ผู้ปฏิบัติราชการแทนมีอำนาจหน้าที่เช่นเดียวกับผู้ซึ่งมอบหมายหรือมอบอำนาจข้อ ๑๕ ในกรณีที่มีกฎหมาย กฎ ระเบียบ ข้อบังคับหรือประกาศอื่นกำหนดหรือแต่งตั้งให้ผู้ดำรงตำแหน่งใดเป็นกรรมการหรือมีอำนาจหน้าที่อย่างใดให้ผู้ปฏิบัติราชการแทนมีอำนาจหน้าที่เป็นกรรมการหรือให้มีอำนาจหน้าที่เช่นเดียวกับผู้ดำรงตำแหน่งนั้นในการปฏิบัติราชการแทนด้วยแล้วแต่กรณี เว้นแต่จะมีกฎหมาย กฎ ระเบียบ ข้อบังคับ หรือประกาศระบุไว้เป็นอย่างอื่นประกาศณ วันที่ ๓๐ มกราคม พ.ศ. ๒๕๕๖ศาสตราจารย์อมราพงศาพิชญ์ประธานกรรมการสิทธิมนุษยชนแห่งชาติปริยานุช/ผู้จัดทำ๑ มีนาคม ๒๕๕๖ชาญ/ผู้ตรวจ๒๐ มีนาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๑๙ ก/หน้า ๑๐/๒๘ กุมภาพันธ์ ๒๕๕๖